गुपत पगले (यायावर जिप्सी) बोलियां
(1) सांसी- आ जात घणकारी पंजाब अर राजस्थान में मिलै है। ग्रियरसन रै अलावै इण जात रै सम्बंध में अध्ययन करण वाला डा. ग्राहम बेली केई लेख लिखिया है। सांसी त्रिभासिया व्है। वै आपरे पास-पाडौस री बोली बोलै है। दो ओरूं विभासवां रौ ापस में प्रयोग करें. इणीं मांय सूं एक तो साधारण सांसी है जिणरौ व्यावहार वै आपस में करें। दूजी विणांरी गुपत भासा है। पंजाब में इमांरी बोली में हिन्दी, पंजाबी, राजस्थानी रौ भेल है। इणांरी गुपत बोली प्रचलसित भासा सूं सिरफ गुपत सबदां रा प्रयोगों में ही भिन्न है। किणीं दूजा व्यक्ति सारू भासा नैं पूरी दरबोद बणाय देवै।
(2)गारोड़ी-महाराष्ट्र प्रान्त रा बेलगवां जिला री एक पगेल (भ्रमणशील) मदारी जात है। वै मुसलमान कहीजै पण विणांरौ धरम विणां माथै कम ही घटित व्है। विणांरी गुपतभासा द्रविड़ अर भारतीय आर्य भासा रौ भेल है, जिणें पची बासा रौ प्रतिनिधितव् कदेई हिन्दी, कदेई राजस्थानी, कदेई मराठी रा रूपां सूं करीजै। साथै ही इसा छम्वेसी सबद है, जिणांरौ अरथ दूजा सारू दूरबोध व्है जावै।
(3) म्यानावाला-म्यानवाला जात रा लोग भी बेलगांव जिला में ही रैवै।50 इणारै विसय में कम जाण ही मिल ही है। पण इसी लखवा हैटक वै एक पगेल (यायावर) लवार जात रा है। विणांरी गुपत भासा हिन्दी, गुजारती, राजस्थानी माथै आधारि है। कठेई-कठेई द्रविड़ सबद भी मिलै है।51
(4) कंजरी- कंजर एक पगेल जात है। विणां मांय सूं केई निस्चित ठांणौ बणायर रैवणलागा है। पण इणां माय सूं घणकरा लोग जंल में रैवास करै। उठै मिणवाली वस्तुआं सूं ही आपरौ जीवन चलावै । वै चटायां, टोकरियां, पंखियां, पत्त्ां री छाबड़ियां अर इणीं तरै री ओरूं दस्तकारी री चिजां त्यार करै है। खस (जिंणसूं गरिमयां में टाट बणै है।) एकठौ करमौ इणांरौ खास धन्धो है। आटौ पीसण री घट्टियां बणावै। इमांरी बोली कंजरी बोली भेल रूप में है जकौ प्रधान रूप सूं अगूणी राजस्थानी अर जिंण माथै द्रविड़ भासा री छिंया है। इणमें भी छद्म सबद है।52
(5) नटी-नट एक इसी जात है जकौ कलाबाजी, निरत करर आपरौ जीवण चलावै। नट लोग बड़ी संख्या में पूरु धुराऊ (उत्तरी) भारत में मिलै. बिहार अर उत्तर प्रदेस में दूजी यायावर जातां री भांत इणांरी आपरी गुपत बोली है। सम्बवतः दूजी जागा भी आ ही बात है। आ हिन्दी अर राजस्थानी रौ भले रूप है अर साधरण रुप सूं इणमें गुपत सबद पजती संख्या में मिलैहै। ग्रियरसन इणरौ आधार राजस्थानी मानै।53
(6) डोम- आ जात घुराऊ (उत्तर) भारत में मिलै। इणां लोगां री गुपत भासा भोजपुरी, राजस्थानी अर हिन्दी पर आधारित है।54
(7) सिकलगीरी- सिकलगीरी गुपत बोली है। सिकलीगर जात घणकरी राजस्थान में मिलै। पण सिकलीगरी बोली रौ एकमात्र ठांणौ महाराष्ट्र प्रान्त रौ बेलगांव जिलौ है। इणांरी गुप्त बोली राजस्थानी री भीली अर गुजाराती पर आधारित है।
mar_Deva awa_Deva awa_Deva awa_Deva awa_Deva hin_Deva awa_Deva awa_Deva